Ole Einar Bjørndalen

Ole Einar Bjørndalen (* 27. január 1974, Drammen, Nórsko) je bývalý nórsky profesionálny biatlonista a tréner.

Životopis 
Začínal ako bežec na lyžiach, v 8 rokoch prvýkrát skúsil biatlon, ale až v 12 rokoch sa mu začal poriadne venovať. V 16 rokoch sa venoval biatlonu zhruba rovnako ako behu na lyžiach. 

Prvýkrát debutoval vo svetovom pohári v marci roku 1993. Do A-tímu patrí od roku 1995. Je najúspešnejší mužský zimný olympijský športovec v histórii. Na svojom konte má celkovo 13 medailí z olympijských hier z toho 8 zlatých čo je najviac v histórii olympijských hier a biatlonu. Šesťkrát sa stal celkovým víťazom svetového pohára (1998, 2003, 2005, 2006, 2008 a 2009), má 45 medailí z majstrovstiev sveta (z toho 20 zlatých), vyhral rekordných 95 individuálnych biatlonových pretekov a 1-krát vyhral medzi bežcami na lyžiach v roku 2006 vo švédskom Gällivare. Je jediným biatlonistom v histórii, ktorému sa podarilo vyhrať každé preteky na ktoré nastúpil počas jedných olympijských hier a to na Zimných olympijských hrách 2002 v Salt Lake City. 

Po Zimných olympijských hrách v Soči 2014 dňa 20. februára bol Bjørndalen zvolený na osemročné funkčné obdobie v Medzinárodnom olympijskom výbore športovej komisie. Odstúpil od tejto funkcie v roku 2016, keď sa rozhodol pokračovať vo svojej kariére ďalšie 2 roky. Po úspešných MS v Nórsku 2016 získal 4 medaily a všetkým oznámil pokračovanie svojej kariéry až do ZOH 2018, ktoré sa konali v Pchjongčchangu. Na ZOH 2018 sa nedostal, pretože sa mu nepodarilo splniť národné kvalifikačné kritériá. Posledné preteky odjazdil 24.3. v ruskom Ťumeňi. Dňa 3.4. v rodnom meste Simostranda zvolal tlačovú konferenciu na ktorej oznámil po dohode s rodinou a lekármi že končí svoju bohatú kariéru hlavne kvôli zdravotným problémom so srdcom.

Prvou manželkou bola taliansko-belgická biatlonistka Nathalie Santerová, s ktorou sa oženil v roku 2006 a v roku 2012 sa rozviedli po vzájomnej dohode. Momentálne je ženatý s bieloruskou biatlonistkou Darjou Domračevovou s ktorou sa vzali dňa 7. júla 2016 a narodila sa im 1. októbra 2016 dcéra, Xenia.

Tabuľkový súhrn 
Zimné olympijské hry

Majstrovstvá sveta

Juniorské majstrovstvá sveta

Poznámky 
  Delené miesto s Sergejom Novikovom.
  Na MS v Holmenkollene 2000 sa nejazdila zmiešaná štafeta, tá sa odjazdila v Lahti vo Fínsku.
  Keďže na ZOH 1998 neboli stíhacie preteky, uskutočnili sa v Pokljuke majstrovstvá, v ktorých sa súťažilo len v stíhacích pretekoch.
  Delené miesto s Atsushi Kazana.

Individuálne víťazstvá

Štatistika streľby

Ocenenia 
 Športovec roka 2014
 Asociácia národných olympijských výborov (ANOC) Cena za najlepšieho mužského športovca v Soči 2014
 Holmenkollenská medaila za všetky doterajšie výkony 2011
 Mužský športovec roka 2010
 Nórska cena za úplnú absenciu alkoholu v spoločnosti, dobrý vzor pre deti a mládež 2009
 Cena za vytrvalosť a súťažný tím (Bjørndalen, Hanevold, Gjelland, Eckhoff) 2006
 Cena za koncentráciu 2003
 Športovec roka, cena za koncentráciu a súťažný tím (Bjørndalen, Hanevold, Gjelland, Andresen) 2002
 Športovec roka 2002
 Aftenposten Zlatá medaila 1998

Zaujímavosti 
 Bjørndalen používal lyže a topánky značky Madshus, palice Exel, viazanie Rottefella NNN, rukavice a dres sú značky Swix a používa okuliare Casco.
 Na záverečnom ceremoniáli zimných olympijských hier v Soči 2014 niesol vlajku Nórska.
 20.2.2014 sa stal členom komisie športovcov Medzinárodného olympijského výboru, sám sa členstva vzdal v roku 2016, pretože pokračuje v kariére do ZOH 2018.
 Medzinárodná asociácia športových novinárov hlasovala o najlepšieho športovca zimných olympijských hier v Soči 2014 a Ole Einar Bjørndalen vyhral s 28% a medzi ženami vyhrala Darya Domracheva s 45%.
 Po víťazstve v šprinte na 10 km  sa stal najstarším víťazom olympijských pretekov v individuálnej disciplíne. V čase triumfu 8. februára mal 40 rokov a 12 dní. 
 V roku 2008 v malej dedinke Simostranda odhalili sochu Ole Einara Bjørndalena ktorú vyrobila sochárka Kirsten Kokkin.
 V sezóne 2006/2007  vyhral 11 z 19 pretekov - je to takmer neuveriteľných 58%.
 Ole Einar dosiahol 12 víťazstiev v sezóne 2004/2005 čo je rekord.
 Ole Einar vyhral na Majstrovstvách sveta v letnom biatlone v Krakau 1997 zlatú medailu v štafete a pridal bronzovú za šprint. V Hochfilzene 1996 vybojoval striebornú medailu v šprinte.
 Nominácia Laureus World Sports Award pre športovca roka.
 Na Olympijských hrách v roku 1998 v Nagane v šprinte na 10km Ole Einar Bjørndalen mal už istú zlatú medailu ale preteky zrušili pre snehovú víchricu, o deň neskôr sa preteky opakovali a Bjørndalen znova vyhral.

Referencie

Externé odkazy 

Nórski biatlonisti
Nórski olympijskí víťazi
Nórski strieborní olympijskí medailisti
Nórski bronzoví olympijskí medailisti
Olympijskí víťazi v biatlone
Majstri sveta v biatlone
Biatlonisti na Zimných olympijských hrách 1994
Biatlonisti na Zimných olympijských hrách 1998
Biatlonisti na Zimných olympijských hrách 2002
Biatlonisti na Zimných olympijských hrách 2006
Biatlonisti na Zimných olympijských hrách 2010
Biatlonisti na Zimných olympijských hrách 2014